Arakano rohinjų išvadavimo armija

Arakano rohinjų išvadavimo armija (), arba ARSA, anksčiau vadinta Harakah al-Yaqin – ginkluotų sukilėlių grupuotė, veikianti šiaurės vakarų Mianmare, Rachinų valstijoje, kovojanti su Mianmaro kariuomenės ir policijos pajėgomis už musulmonų mažumos rohinjų teises. 

Tarptautinės Krizių Grupės 2016 m. gruodžio mėn. ataskaitoje nurodyta, kad ARSA sukilėliams vadovavo rohinjas Ata Ullah, gimęs Karačyje (Pakistanas), augęs Mekoje (Saudo Arabija). Kiti grupuotės lyderiai priklausė rohinjų emigrantų Saudo Arabijoje komitetui. ARSA veikia Rachinų valstijos šiaurėje, pasienyje su Bangladešu. Grupuotę sudaro apie 500–600 narių.

Istorija 

Ginkluota rohinjų sukilėlių grupuotė susikūrė 2013 m., pasivadinusi Harakah al-Yaqin (). Arakano rohinjų išvadavimo armijos pavadinimas siejamas su istoriniu Arakano regionu. 

2017 m. rugpjūčio 26 d. Mianmaro oficialioji valdžia rohinjų sukilėlių grupuotę ARSA paskelbė teroristine organizacija.

Šaltiniai

Nuorodos 

 ARSA svetainė (twitter.com)

Teroristinės organizacijos
Mianmaro istorija